钦定古今图书集成/明伦汇编/闺媛典/第315卷 > 皇清四十八 > 谭之彦妻汤氏
## 钦定古今图书集成/明伦汇编/闺媛典/第315卷 > 皇清四十八 > 谭之彦妻汤氏

按《金坛县志》：汤氏，谭之彦妻，汤宗元女。之彦素封，不事家人生产，年三十无子，为夫置妾，厚待之，欢若同生。人曰：“何必尔？” 氏曰：“我父训如是，不敢忘。且我此举，为夫宗祀计，顾令有绿衣之叹，岂贤者所为耶？” 其夫终以无子殁，家值中落，人复以守节为难。汤曰：“吾犹记吾姊年十七归李甫二年，夫死，尚能抚一岁儿成立苦节，五十年而终，岂吾年三十，尚有他志耶？” 守志三十馀年，直指欲旌之，力辞免。康熙丁未年卒。